Polisieman aan diens doodgeskiet | Nuus24
Johannesburg – 'n Metropolisiebeampte het gesterf toe hy in Hebron, in Pretoria, geskiet is terwyl hy aan diens was, het Tshwane se metropolisie gesê.Console Tleane, 'n woordvoerder, sê drie beamptes is Dinsdagaand aangeval terwyl hulle die gebied naby Ga-Rankuwa gepatrolleer het. "Hulle het opgemerk dat 'n voertuig se ligte nie gewerk het nie, en dit laat stilhou en 'n boete aan die bestuurder uitgeskryf.""Kort na die boete uitgereik is, is die beamptes deur vier mans oorval..."Een van hulle het op die polisiebeamptes losgebrand, waarna 'n beampte in die kop gewond is. "Sy twee kollegas het teruggeskiet en een van die mans getref, maar hulle het weggehardloop toe die beamptes na hul kollega teruggekeer en hom na die Legae-kliniek in Mabopane geneem het," het Tleane gesê.Die beseerde metrobeampte het ná sy operasie gesterf. Een van die aanvallers is later in Hebron aangekeer. Tleane sê gemeenskapslede het 'n tweede aanvaller vasgetrek en hom aan die polisie oorhandig. Die ander twee mans is steeds soek.Volg Nuus24 op Twitter - SAPA
Louisa April Van Niekerk sê...
Jammer om te hoor van Vuao ons sal sy vriendlike gesig mis.Die afrikaan wat hy so tri praat,sal altyd onthou word.Hoop familie verstaan afrikaans,onthou God alleen weet hoekom hy nou jul seun pa van sy kinders kom haal het.Onthou hy,s in goeie hand van God wees bly vir hom,en onthou hom soos jul hom geken het.Dink aan die familie.